ระเบียบคณะกรรมการพลังงานปรมาณูเพื่อสันติระเบียบคณะกรรมการพลังงานปรมาณูเพื่อสันติว่าด้วยการประกันคุณภาพของเครื่องปฏิกรณ์ปรมาณูวิจัยพ.ศ. ๒๕๕๙ อาศัยอำนาจตามความในมาตรา๙ (๓) (๔) แห่งพระราชบัญญัติพลังงานปรมาณูเพื่อสันติ พ.ศ. ๒๕๐๔ และข้อ ๔๕แห่งกฎกระทรวงกำหนดเงื่อนไข วิธีการขอรับใบอนุญาต และการดำเนินการเกี่ยวกับวัสดุนิวเคลียร์พิเศษวัสดุต้นกำลัง วัสดุพลอยได้ หรือพลังงานปรมาณู พ.ศ. ๒๕๕๐ซึ่งออกตามความในพระราชบัญญัติพลังงานปรมาณูเพื่อสันติ พ.ศ. ๒๕๐๔คณะกรรมการพลังงานปรมาณูเพื่อสันติ จึงออกระเบียบไว้ดังนี้ข้อ๑ ระเบียบนี้เรียกว่า ระเบียบคณะกรรมการพลังงานปรมาณูเพื่อสันติว่าด้วยการประกันคุณภาพของเครื่องปฏิกรณ์ปรมาณูวิจัย พ.ศ. ๒๕๕๙ข้อ๒[๑] ระเบียบนี้ให้ใช้บังคับเมื่อพ้นกำหนดหนึ่งร้อยแปดสิบวันนับแต่วันประกาศในราชกิจจานุเบกษาเป็นต้นไปข้อ๓ ในระเบียบนี้การประกันคุณภาพ หมายความว่า การดำเนินกิจกรรมอย่างมีการวางแผนเป็นระบบเพื่อให้โครงสร้างระบบ หรือชิ้นส่วนทำงานในสภาพสมบูรณ์ เป็นไปตามข้อกำหนดที่วางไว้เครื่องปฏิกรณ์ปรมาณูวิจัย หมายความว่าระบบอุปกรณ์ที่ใช้สำหรับก่อให้เกิดพลังงานปรมาณูอันเกิดจากปฏิกิริยาการแยกหรือการรวมนิวเคลียสของปรมาณูอย่างต่อเนื่องและสามารถควบคุมได้โดยมีวัตถุประสงค์เพื่อการวิจัยผู้รับใบอนุญาต หมายความว่า ผู้รับใบอนุญาตผลิตมีไว้ในครอบครอง หรือใช้ซึ่งพลังงานปรมาณูตามมาตรา ๑๒แห่งพระราชบัญญัติพลังงานปรมาณูเพื่อสันติ พ.ศ. ๒๕๐๔หมวดทั่วไปการประกันคุณภาพของเครื่องปฏิกรณ์ปรมาณูวิจัย ข้อ๔ ผู้รับใบอนุญาตต้องจัดให้มีระบบการประกันคุณภาพตั้งแต่เริ่มขั้นตอนออกแบบก่อสร้างเครื่องปฏิกรณ์ปรมาณูวิจัยจนถึงการสิ้นสุดกระบวนการเลิกดำเนินการเพื่อควบคุมการดำเนินงานและกิจกรรมที่เกี่ยวข้องกับคุณภาพโดยระบุชัดเจนถึงนโยบายคุณภาพ ขั้นตอนและวิธีการปฏิบัติงานและโครงสร้างระบบและชิ้นส่วนที่อยู่ภายใต้การประกันคุณภาพข้อ๕ ผู้รับใบอนุญาตต้องจัดให้มีการฝึกอบรมที่เหมาะสมสำหรับผู้ที่ปฏิบัติงานในส่วนที่มีการควบคุมคุณภาพข้อ๖ ผู้รับใบอนุญาตต้องกำหนดแผนผังองค์กรที่ชัดเจนมีการแบ่งความรับผิดชอบในด้านการประกันคุณภาพโดยจัดตั้งหน่วยงานที่ทำหน้าที่ควบคุมและติดตามการประกันคุณภาพภายในองค์กรซึ่งมีอำนาจเพียงพอที่จะตรวจสอบคุณภาพและมีความเป็นอิสระในการตรวจสอบกระบวนการคุณภาพชี้ให้เห็นข้อผิดพลาด เสนอข้อปรับปรุงแก้ไขและควบคุมให้มีการแก้ไขข้อบกพร่องให้ถูกต้องหมวด ๑การประกันคุณภาพระหว่างการออกแบบก่อสร้าง หรือเปลี่ยนแปลง ข้อ๗ ผู้รับใบอนุญาตต้องมีเอกสารและบันทึกเกี่ยวกับการออกแบบโครงสร้างระบบและชิ้นส่วนของเครื่องปฏิกรณ์ปรมาณูวิจัยดังนี้(๑)ข้อบังคับที่ใช้ในการออกแบบ(๒)ขั้นตอนการออกแบบ(๓)การยืนยันความถูกต้องและปลอดภัยของแบบ(๔)รายการอุปกรณ์หรือส่วนประกอบที่เกี่ยวข้องกับความปลอดภัยที่ไม่ได้ผลิตสำหรับเครื่องปฏิกรณ์ปรมาณูวิจัย(๕)การควบคุมการปรับปรุงหรือเปลี่ยนแปลงใด ๆ ต่อโครงสร้าง ระบบหรือชิ้นส่วนของเครื่องปฏิกรณ์ปรมาณูวิจัยข้อ๘ ผู้รับใบอนุญาตต้องจัดเก็บเอกสารจัดซื้อจัดจ้างที่ระบุรายละเอียดทางเทคนิคโดยเอกสารต้องแสดงให้เห็นว่าในระหว่างขั้นตอนการจัดซื้อจัดจ้างผู้รับใบอนุญาตได้ทำการทบทวนตรวจสอบความถูกต้องและต้องมีหลักฐานการตรวจสอบคุณภาพในระหว่างการผลิตโดยผู้รับใบอนุญาตหรือตัวแทนและต้องระบุวิธีการปฏิบัติเมื่อสินค้าที่ผลิตไม่ตรงตามที่กำหนดไว้โดยเฉพาะอย่างยิ่งอุปกรณ์หรือส่วนประกอบที่เกี่ยวข้องกับความปลอดภัยข้อ๙ ผู้รับใบอนุญาตต้องมีขั้นตอนและวิธีการปฏิบัติงานที่ชัดเจนให้ผู้ปฏิบัติงานและต้องเก็บเอกสารแสดงแบบเครื่องปฏิกรณ์ปรมาณูวิจัยและอุปกรณ์ที่เกี่ยวข้องให้พร้อมตรวจสอบตลอดเวลาการใช้งานจนถึงสิ้นสุดการรื้อถอนข้อ๑๐ ผู้รับใบอนุญาตต้องจัดให้มีวิธีการควบคุมเอกสารโดยระบุชัดเจนถึงเอกสารที่ต้องควบคุมการเผยแพร่ กำหนดผู้รับผิดชอบการควบคุมเอกสารและมีการทบทวนถึงความครบถ้วนถูกต้องและสมบูรณ์ของเอกสารก่อนจัดเก็บในระบบการควบคุมเอกสารข้อ๑๑ ผู้รับใบอนุญาตต้องควบคุมคุณภาพของสินค้าและบริการที่จัดซื้อจัดจ้างทั้งหมดรวมถึงรายการที่ผู้รับจ้างเป็นผู้จัดซื้อจัดจ้างให้ตรงตามรายละเอียดที่ระบุไว้ในเอกสารจัดซื้อจัดจ้างโดยมีมาตรการในด้านต่อไปนี้(๑)การเลือกผู้ผลิตที่มีความสามารถที่จะผลิตหรือให้บริการได้ตรงตามเอกสารจัดซื้อจัดจ้าง(๒)การควบคุมคุณภาพของการผลิตให้เป็นไปตามที่กำหนด(๓)การยืนยันการประกันคุณภาพของสินค้าและบริการของผู้ผลิต โดยการตรวจตราตรวจสอบหรือทบทวนข้อบกพร่องและการปรับปรุงแก้ไขข้อบกพร่อง(๔)กระบวนการในการตรวจรับงานตลอดจนยืนยันคุณภาพของสินค้าและบริการนั้นข้อ๑๒ ชิ้นส่วน อุปกรณ์หรือวัสดุที่อยู่ภายใต้การประกันคุณภาพ ต้องมีระบบเพื่อติดตามตรวจสอบย้อนกลับและระบุตำแหน่ง เพื่อให้มั่นใจคุณภาพตั้งแต่การผลิต ติดตั้ง จนถึงใช้งาน และถ้าเป็นชิ้นส่วนอุปกรณ์ หรือวัสดุที่มีการระบุอายุการใช้งานต้องมีบันทึกการเปลี่ยนเมื่อครบตามอายุรวมถึงการเปลี่ยนเมื่อตรวจพบการเสื่อมสภาพข้อ๑๓ ผู้รับใบอนุญาตต้องจัดให้มีการควบคุมกระบวนการพิเศษเช่น การเชื่อมโลหะการปรับปรุงคุณสมบัติวัสดุด้วยความร้อนการทดสอบโดยวิธีการไม่ทำลาย หรือกระบวนการใด ๆ ที่จำเป็นต้องประเมินคุณภาพในระหว่างขั้นตอนและไม่สามารถตรวจสอบคุณภาพของกระบวนการได้เมื่อขั้นตอนเสร็จสิ้นลงโดยมีบันทึกว่ากระบวนการพิเศษทั้งหมดดำเนินการโดยผู้ที่ผ่านการอบรมมีคุณสมบัติและอุปกรณ์เครื่องมือที่เหมาะสมข้อ๑๔ ผู้รับใบอนุญาตต้องวางแผน เก็บบันทึกเอกสารและตรวจสอบว่าชิ้นส่วน อุปกรณ์และกิจกรรมต่าง ๆ เป็นไปตามข้อบังคับที่กำหนดไว้โดยต้องมีการตรวจสอบการจัดซื้อจัดจ้าง ก่อสร้าง เปลี่ยนแปลง และบำรุงรักษา โดย(๑)สำหรับชิ้นส่วนผลิตภัณฑ์ที่ไม่สามารถแยกตรวจสอบได้ภายหลังผลิตภัณฑ์นั้นเสร็จสมบูรณ์ต้องมีการตรวจสอบระหว่างการผลิตหรือก่อสร้าง(๒)ผลิตภัณฑ์ที่เสร็จสมบูรณ์แล้ว ต้องผ่านการตรวจสอบความครบถ้วน เครื่องหมาย สัญลักษณ์การปรับเทียบ การป้องกันการเสียหาย หรือคุณสมบัติอื่นที่จำเป็น(๓)ในเอกสารการตรวจสอบต้องระบุวิธีการและอุปกรณ์ที่ใช้ในการตรวจสอบและผลการตรวจสอบ(๔)ผู้ตรวจสอบต้องไม่ใช่ผู้ปฏิบัติงานในด้านที่ถูกตรวจสอบนั้น(๕)ผู้ตรวจสอบต้องมีคุณสมบัติที่เหมาะสม โดยมีเอกสารรับรองคุณสมบัติและการฝึกอบรมข้อ๑๕ ผู้รับใบอนุญาตต้องทดสอบว่าระบบโครงสร้างและชิ้นส่วน สามารถทำงานได้อย่างปลอดภัยและตรงตามที่กำหนดไว้โดยมีหลักฐานหรือเอกสารแสดงวิธีการทดสอบตั้งแต่เริ่มติดตั้งและการทดสอบก่อนเริ่มเดินเครื่องปฏิกรณ์ปรมาณูวิจัยอุปกรณ์ที่ใช้ทดสอบสภาวะที่ทำการทดสอบและผลการทดสอบที่ผ่านการวิเคราะห์ความปลอดภัยข้อ๑๖ อุปกรณ์หรือเครื่องมือที่ใช้วัดหรือทดสอบกิจกรรมที่เกี่ยวข้องกับคุณภาพต้องมีการควบคุมปรับเทียบ หรือปรับเปลี่ยนเพื่อความแม่นยำอย่างสม่ำเสมอและต้องมีเอกสารบันทึกประวัติการปรับเทียบของอุปกรณ์แต่ละชิ้นข้อ๑๗ การจัดการ จัดเก็บและขนส่งต้องมีการควบคุมให้เป็นไปตามวิธีการปฏิบัติงานที่เหมาะสมข้อ๑๘ ผู้รับใบอนุญาตต้องจัดให้มีป้ายหรือสัญลักษณ์แสดงสถานะของการตรวจสอบและการทดสอบเพื่อให้มั่นใจว่าระบบโครงสร้างและชิ้นส่วน ผ่านการตรวจสอบและทดสอบแล้วว่าติดตั้งและทำงานอย่างถูกต้องข้อ๑๙ ถ้าพบวัสดุ อุปกรณ์ เครื่องมือหรือบริการที่มีข้อบกพร่องหรือไม่เป็นไปตามข้อบังคับที่กำหนดผู้รับใบอนุญาตต้องควบคุมและคัดแยก เพื่อทำการทบทวนข้อบกพร่อง แก้ไขและรายงานโดยการซ่อมแซมหรือเปลี่ยนแปลงต้องมีบันทึกเป็นเอกสารชัดเจนข้อ๒๐ หากพบข้อบกพร่องหรือสิ่งที่ไม่เป็นไปตามข้อกำหนดด้านคุณภาพผู้รับใบอนุญาตต้องดำเนินการแก้ไขทันทีที่เป็นไปได้ และต้องระบุสาเหตุวิธีการแก้ไข และการป้องกันไม่ให้เกิดซ้ำข้อ๒๑ ผู้รับใบอนุญาตต้องจัดให้มีระบบการเก็บบันทึกซึ่งอย่างน้อยต้องประกอบด้วย(๑)ข้อมูลการดำเนินงาน(๒)ผลการตรวจสอบและทดสอบ โดยระบุผู้ตรวจสอบหรือผู้บันทึกที่ชัดเจน(๓)การทบทวนด้านการประกันคุณภาพและกระบวนการประกันคุณภาพ(๔)การวิเคราะห์ทางวิศวกรรมและการประเมินแบบหรือการเปลี่ยนแปลงจากแบบ(๕)คุณสมบัติและการฝึกอบรมของผู้ปฏิบัติงาน(๖)รายละเอียดของอุปกรณ์และเครื่องมือ(๗)ระยะเวลาในการเก็บหลักฐานและบันทึกทั้งหมด รวมถึงช่วงเวลาที่มีการทบทวนปรับปรุงให้ทันสมัยรวมถึงผู้ที่รับผิดชอบในการบันทึกข้อ๒๒ ผู้รับใบอนุญาตต้องประเมินความปลอดภัยของกิจกรรมที่เกี่ยวข้องกับคุณภาพเป็นระยะโดยมีขั้นตอนการประเมินที่ชัดเจนเป็นลายลักษณ์อักษรข้อ๒๓ ผู้รับใบอนุญาตต้องควบคุมอุปกรณ์ที่ใช้กับเครื่องปฏิกรณ์ปรมาณูวิจัยตั้งแต่ขั้นตอนการออกแบบ ผลิต ติดตั้ง หรือเปลี่ยนแปลงที่อาจส่งผลต่อความปลอดภัยหมวด ๒การประกันคุณภาพระหว่างการดำเนินการและระหว่างการเลิกดำเนินการ ข้อ๒๔ ระหว่างการดำเนินการเครื่องปฏิกรณ์ปรมาณูวิจัยผู้รับใบอนุญาตต้องควบคุมคุณภาพของการดำเนินการ จัดให้มีการเฝ้าระวัง เก็บบันทึกและตรวจสอบเป็นระยะ หากพบข้อบกพร่องจากมาตรฐานคุณภาพต้องดำเนินการแก้ไขและเก็บบันทึกหรือรายงานโดยประเด็นคุณภาพที่ควบคุมอย่างน้อยต้องประกอบด้วย(๑)ประสบการณ์ในการเดินเครื่องของเจ้าหน้าที่ปฏิบัติงานเดินเครื่องปฏิกรณ์ปรมาณูวิจัย(๒)สถานะและเงื่อนไขในการเดินเครื่องปฏิกรณ์ปรมาณูวิจัย(๓)หน้าที่และความรับผิดชอบของเจ้าหน้าที่เดินเครื่องปฏิกรณ์ปรมาณูวิจัย(๔)การติดต่อสื่อสารในกรณีเกิดเหตุฉุกเฉิน(๕)การตั้งค่าอุปกรณ์เครื่องมือให้ได้มาตรฐานและถูกต้องแม่นยำ(๖)สำหรับอุปกรณ์หรือเครื่องมือที่เกี่ยวข้องกับความปลอดภัยต้องติดป้ายหรือล็อคเพื่อไม่ให้มีการเปิดหรือปิดโดยไม่มีการควบคุม(๗)ผลการตรวจสอบและทดสอบ(๘)ขั้นตอนและแนวปฏิบัติในการดำเนินการ(๙)ป้ายหรือสัญลักษณ์บนอุปกรณ์เครื่องมือตามระบบการประกันคุณภาพข้อ๒๕ ผู้รับใบอนุญาตสามารถนำเอกสารการประกันคุณภาพระหว่างการดำเนินการมาปรับใช้กับกิจกรรมการเลิกดำเนินการตามความเหมาะสมข้อ๒๖ ในระหว่างกิจกรรมการเลิกดำเนินการเอกสารการประกันคุณภาพอย่างน้อยต้องบรรยายถึง(๑)โครงสร้างองค์กร(๒)ระบบการประกันคุณภาพ(๓)การควบคุมเอกสาร(๔)การควบคุมอุปกรณ์ที่ใช้วัดและทดสอบ(๕)การดำเนินการแก้ไขข้อผิดพลาด(๖)การเก็บบันทึกของการประกันคุณภาพ(๗)การตรวจสอบและตรวจติดตาม(๘)ประสบการณ์และบทเรียนจากกิจกรรมการเลิกดำเนินการประกาศ ณ วันที่ ๑๙มิถุนายน พ.ศ. ๒๕๕๙สมคิด จาตุศรีพิทักษ์รองนายกรัฐมนตรีประธานกรรมการพลังงานปรมาณูเพื่อสันติปริยานุช/จัดทำ๑๕ สิงหาคม๒๕๕๙วิศนี/ตรวจ๒๒ สิงหาคม๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๑๗๐ ง/หน้า ๒๖/๒ สิงหาคม ๒๕๕๙